IVL เด้งกว่า 5% หลังร่วง 4 วันติด โบรกฯ ให้เป้า 40 บ.
IVL เด้งกว่า 5% หลังร่วง 4 วันติด ล่าสุด ณ เวลา 11.34 น. อยู่ที่ 28.75บาท บวก 1.50 บาท หรือ 5.50% สูงสุด 29.00 บาท ต่ำสุด 28.00 บาท ด้วยมูลค่าซื้อขาย 641.65ล้านบาท ด้าน บล.ยูโอบี เคย์เฮียน (ประเทศไทย) ชูเป้า 40 บาท รับผลดีจากราคาน้ำมันปรับตัวขึ้นแรงเมื่อคืน
13 ก.ย. 2559

ผู้สื่อข่าวรายงานว่า ราคาหุ้นบริษัท อินโดรามา เวนเจอร์ส จำกัด (มหาชน) หรือ IVL ณ ล่าสุด เวลา 11.34 น. อยู่ที่ 28.75 บาท บวก 1.50 บาท หรือ 5.50% สูงสุด 29.00 บาท ต่ำสุด 28.00 บาท ด้วยมูลค่าซื้อขาย 641.65 ล้านบาท ขณะที่ดัชนีหุ้นไทยโดยรวมบวก 1.75%
 
โดยราคาหุ้น IVL ปรับตัวขึ้นหลังจากปรับตัวลงมา 4 วันต่อเนื่อง นับตั้งแต่วันที่ 7 ก.ย.59
ด้าน บล.ยูโอบี เคย์เฮียน ระบุในบทวิเคราะห์ ให้ราคาเป้าหมาย IVL อยู่ที่ 40 บาท โดยแนวโน้มในครึ่งปีหลังยังดีต่อเนื่อง ในขณะที่ราคาหุ้นปรับตัวลดลงมา 20% นับตั้งแต่จุดสูงสุด มองว่าราคาหุ้นรับข่าวร้ายไปพอสมควรแล้ว ด้านการลงทุนส่วนใหญ่อยู่ในต่างประเทศ ซึ่งจะไม่ได้รับผลลบจากปัจจัยในประเทศมาก นอกจากนี้ยังได้ผลดีจากราคาน้ำมันที่ปรับตัวเพิ่มขึ้นแรงเมื่อคืน